Mesto v noci pri mori

Materiál: výkres, farebné papiere, lepidlo, nožnice, vodové farby, temperové farby, štetec.
Postup:
1. Výkres si postav na výšku. Na výkrese nakresli ceruzkou deliacu čiaru, ktorá bude deliť domy od mora. Nastrihaj si z farebných papierov obdĺžniky, to budú domy a vystrihni k nim aj strechy.Potom si nad deliacou čiarou tie domy prilep tesne vedľa seba. Tak, ako to vidíš na obrázku. 

2. Ku každému domu prilep strechu, tak ako ja na obrázku.

3. Také isté farebné domčeky aj strechy nalep oproti týmto. Bude to vlastne odraz domov na hladine mora.

4. Na domčekoch temperovou farbou namaľuj okienka. Žlté okienka svietia a ľudia sú ešte hore. A čierne okienka, tam už ľudia zhasli a išli spať. Oblohu namaľuj tmavomodrou vodovou farbou a takou istou premaľuj aj domčeky, ktoré sú na mori ako odraz. Keď farba uschne, môžeš na oblohe namaľovať maličké hviezdy a na mori namaľuj bielou temperovou farbou vlnky. Tie vlnky budú znázorňovať, že sa more vlní, a teda aj  odraz na vode je zvlnený. 

Tak deti, teším sa na vaše mestá a ich odraz na morskej hladine.